Jou 9 beste vriende. Vriend 3, Vrede
Galasiers 5:22 Die vrug van die Gees, daarteenoor, is liefde, vreugde, vrede...
Vrede is nie vir ons beskore nie. vergeet dit. In hierdie wereld sal jy vyandskap ken.
Droefheid, haat, moord alles wat sleg is, is jou erfenis.
As jy nie 'n Christen is nie, kan jy nou maar ophou lees, want vir jou geld net die eerste deel.
Indien jy in Christus glo, lees verder asseblief.
Weereens wil ek jou herinner dat jy heel moontlik weer dinge gaan lees wat jy Sondag
na Sondag in die kerk hoor. Al wat ek probeer doen, is om jou voor te stel aan die persoon
wat week na week aan jou voorgehou word as 'n ding.
Vrede, is nie 'n gevoel of omstandighede of 'n doelwit nie. Vrede is 'n mens, sy naam is
Vrede is nie iets wat Christus vir jou wil "gee" nie, dit is wat Hy vir jou wil WEES.
Hy is die Vredevors.(Jesaja 9:5)
Hoe is ek so seker daarvan dat Christus vrede is ? wel eerstens ervaar ek dit in my binnekamer,
alleen saam met Christus, wat ek dan saam met my kan vat in die wereld in, maar tweedens kan ons
kyk wat God alles vir ons gegee het. Paulus noem dit "vrede van God wat alle verstand te bowe gaan" (Filippense 4:7).
Efesiers 1:3 Aan God, die Vader van ons Here Jesus Christus, kom al die lof toe! Hy het ons in Christus geseën met al die seëninge van die Gees wat daar in die hemel is.
Lees mooi dat daar in hierdie versie staan IN CHRISTUS. Alles waarmee God geseen het, is IN CHRISTUS. So nooit hoef ons enigsins iets anders as Christus te soek nie. In Hom is alles wat God vir ons wil gee.
Hier is 'n mooi verduideliking van hoe Paulus dit verstaan het: Aan God is dit te danke dat julle met Christus Jesus verenig is. Hy het vir ons geword die wysheid wat van God kom: die vryspraak, die heiliging en die verlossing.
Hy het dit vir ons geword. Hy is dit. Verlossing is nie 'n ding nie, dit is Christus, wysheid is nie 'n ding nie, dit is Christus.
Vrede is nie 'n ding nie, dit is Christus.
Nou hoe ken ek hierdie vrede? In Christus. Hoe kom ek in Christus? Deur in Hom te glo. Hoe glo ek in Hom? Wel teen die tyd wat jy hierdie vraag vra, glo jy reeds. Sien ons kan nie na Christus toe gaan nie, Hy trek ons na Hom toe, so Hy maak ons bewus van Hom, en jy kan nie bewus wees van Hom sonder om in Hom te glo nie. Die rede hoekom mens vra, is omdat mens onbekend is met die werking van jou Gees. Jy is nog blind en doof en onseker, maar so was dit met Samuel. Hy het die stem gehoor en elke keer terug gegaan na Eli, totdat Eli vir Hom gese het: Die volgende keer as jy die stem hoor, se "Hier is ek Here".
Maar teen die tyd dat Samuel die stem gehoor het, was Hy reeds deur God geken!! So is dit met jou, teen die tyd dat jy bewus word van jou verlorenheid en jou ongeloof, het God jou reeds geroep.
Ongelukkig is die vertaling van i Kor 1:2 bietjie swak want wat eintlik daarin staan is dat ons Heilig is Omdat ons geroep is, nie dat ons geroep is tot heiligheid nie.
Jy is Heilig, omdat jy geroep is, Jy is in Christus omdat jy geroep is. Jy het vrede in jou, God se Vrede, die Vredevors in jou.
Hy is jou vrede, in hierdie wereld sal jy dit nie ken nie. Vrede is Christus, om vrede te ken moet jy Christus ken. Dit is ons erfenis. Dit is nie vir die hiernamaals nie, dit is vir nou!!.
Hierdie is 'n paar versies aan die begin van Paulus se briewe, is dit nie interessant dat hy in elkeen van hulle die kerk toewens "Genade en Vrede"?
Aan almal in Rome vir wie God liefhet en wat Hy geroep het om aan Hom te behoort.Genade en vrede vir julle van God ons Vader en die Here Jesus Christus!
i Korinthiers 1:3
ii Korinthiers 1:2
Genade en vrede vir julle van God ons Vader en die Here Jesus Christus,
Vat vannaand hierdie versie: "Hy laat my neerle in groen weivelde, Hy lei my na waters waar daar vrede is"
Dan verander jy dit so bietjie. Byvoorbeeld:
Van Christus IN jou:"Ek is jou leiding en jou beskerming, ek is jou groen weivelde, Ek is die waters waar daar vrede is, In my vind jy die vrede wat alle verstand te bowe gaan, want ek is die vrede van God. Rus in my."